Koerant gee nuusredakteur trekpas ná uitlatings | Maroela Media
'n Skermgreep van Deep Fried Man se uitlating op Twitter.
The Citizen het die nuusredakteur van sy aanlyn platform in die pad gesteek.
Daniel Friedman, ook bekend as die komedie-persona Deep Fried Man, is verlede maand geskors weens 'n inskrywing op Deep Fried Man se Twitterrekening wat na wit mense, spesifiek diegene wat die VF Plus ondersteun, as rassiste verwys. Dié rekening is daarna gedeaktiveer.
The Citizen sê 'n onafhanklike arbeidspraktisyn het 'n interne tugkomitee ná Friedman se optrede gelei en dié kenner het aanbeveel dat Friedman afgedank word.
"Die bestuur het dié aanbeveling aanvaar," het die koerant gesê.
"Die voorsitter het bevind dat Friedman se sosialemediaopmerkings teenoor drie persone, asook besonderhede oor die omstandighede en konteks van sy twiet, op wangedrag en onprofessionaliteit neergekom het. Sy uitlatings het ook die publikasie se naam in die skande gesteek."
The Citizen sê hy sal enige ander oortredings van 'n soortgelyke aard op dieselfde wyse hanteer.
Friedman – as Deep Fried Man – is al vantevore gekap nadat hy die spot gedryf het met moord op wit mense in die YouTube-video The White Genocide.
Dalk het Malema vir hom 'n werkie noudat hy gefire is.
Komediant? Niemand dink hy is snaaks nie, Well done Citizen,
Daniel Friedman sien elke dag van sy lewe homself in die spieël, dus weet hy seker presies wat 'n rassis is.